

ที่ มท ๐๘19.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน 2564

เรื่อง ขอความร่วมมือเร่งรัดป้องกันการระบาดของโรคไข้เลือดออกในช่วงปลายปี

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ที่ มท 0211.3/16743
 ลงวันที่ 18 พฤศจิกายน 2564 จำนวน 1 ชุด

 2. แบบรายงานการป้องกันการระบาดของโรคไข้เลือดออกในช่วงปลายปี จำนวน 1 ชุด

 ด้วยกระทรวงมหาดไทยแจ้งว่า สถานการณ์ของโรคไข้เลือดออก ระหว่างวันที่ 1 มกราคม – 27 ตุลาคม 2564 พบผู้ป่วยโรคไข้เลือดออกสะสม จำนวน 8,193 ราย เสียชีวิต 6 ราย ซึ่งในเดือนตุลาคมพบแนวโน้มจำนวนผู้ป่วยเพิ่มสูงขึ้น โดยเฉพาะกลุ่มวัยเรียน อายุ 5 – 19 ปี ประกอบกับในเดือนพฤศจิกายน เริ่มมีการผ่อนคลายมาตรการป้องกันการแพร่ระบาดของโรคโควิด – 19 จึงมีความเสี่ยงต่อการระบาดของโรคไข้เลือดออกในช่วงปลายปีได้และขอความร่วมมือในการดำเนินการตามมาตรการเร่งรัดป้องกันการระบาดโรคไข้เลือดออกในช่วงปลายปี ดังนี้

 1. มอบหมายให้มีบุคลากรในการจัดการสิ่งแวดล้อมและกำจัดแหล่งเพาะพันธุ์ยุงลาย
ในสำนักงานหรือสถานที่ในสังกัด

 2. ให้สถานศึกษาประสานหน่วยงานสาธารณสุขในพื้นที่ เพื่อร่วมกำจัดแหล่งเพาะพันธุ์ยุงลายในช่วงก่อนเปิดการเรียนการสอนเป็นประจำทุกสัปดาห์

 ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น
ให้ดำเนินการเร่งรัดป้องกันการระบาดของโรคไข้เลือดออกในช่วงปลายปี และให้จังหวัดรวบรวมรายงาน
ผลการดำเนินงานให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ healthdla03@gmail.com
ภายในวันจันทร์ที่ 31 มกราคม 2565 สามารถดาวน์โหลดสิ่งที่ส่งมาด้วยได้ที่เว็บไซต์ https://bit.ly/30StyZW หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขท้องถิ่น

โทร. ๐ ๒๒๔๑ 7225

ไปรษณีย์อิเล็กทรอนิกส์ saraban@dla.go.th

ร.อสถ. ................................

ผอ.กสธ................................

หน.กง.ปร. ..........................

จนท. .......…….……………….......